ส.ส. เพื่อไทย จ.เชียงใหม่ ร้องศาลปกครองขอทบทวน-ยกเลิก ใบส้ม
สุรพลเกียรติไชยากร ส.ส. พรรคเพื่อไทย จ.เชียงใหม่ เดินทางไปร้องเรียนศาลปกครอง ขอให้ทบทวน-ยกเลิก มติกกต. แจกใบส้มจากมูลเหตุถวายปัจจัยในระหว่างทอดผ้าป่า ยัน บริจาคให้พระ 2000 บาท ไม่ผิด พรป. ส.ส. ไม่หวังผลทางการเมืองเพราะพระไม่มีสิทธิเลือกตั้งอยู่แล้ว29 เม.ย. 2562 เวลาราว 11.20 น. สุรพล เกียรติไชยากร ผู้สมัครสมาชิกสภาผู้แทนราษฎร (ส.ส.) พรรคเพื่อไทย เขต 8 จ.เชียงใหม่ เดินทางมายังศาลปกครองสูงสุดเพื่อร้องเรียนกรณีคณะกรรมการการเลือกตั้ง (กกต.) มีมติเพิกถอนสิทธิสมัครการเลือกตั้งเป็นเวลาหนึ่งปี (แจกใบส้ม) แก่สุรพล โดยมีมูลเหตุจากการถวายปัจจัยพระสงฆ์ระหว่างทอดผ้าป่าซึ่ง กกต. จ.เชียงใหม่พิจารณาว่าเข้าข่ายผิดพระราชบัญญัติประกอบรัฐธรรมนูญ (พรป.) ว่าด้วยการเลือกตั้ง ส.ส. มาตรา 73 (2)โดยจะขอให้ศาลมีคำสั่งให้ กกต. ทบทวน และยกเลิกการให้ใบส้มดังกล่าวสุรพลกล่าวว่า วันนี้มาใช้สิทธิร้องเรียนตามมาตรา 25 ของรัฐธรรมนูญ พ.ศ. 2560 ยังคงยืนยันว่าการถวายปัจจัยพระไม่เป็นความผิดตาม พรก. การเลือกตั้ง มาตราที่ 73(2) การถวายปัจจัยดังกล่าวไม่ใช่การถวายกับวัดหรือองค์กรเอกชนเพื่อหวังผลทางการเมือง เพราะพระเองไม่มีสิทธิเลือกตั้งอยู่แล้ว ในส่วนของการแจกใบแดงใบดำนั้น สุรพลตอบว่ายังไม่มีความกังวลมาตรา 73ห้ามมิให้ผู้สมัครหรือผู้ใดกระทําการอย่างหนึ่งอย่างใดเพื่อจูงใจให้ผู้มีสิทธิเลือกตั้ง ลงคะแนนให้แก่ตนเองหรือผู้สมัครอื่น ให้งดเว้นการลงคะแนนให้แก่ผู้สมัคร หรือการชักชวนให้ไปลงคะแนน ไม่เลือกผู้ใดเป็นสมาชิกสภาผู้แทนราษฎร ด้วยวิธีการดังต่อไปนี้(2) ให้ เสนอให้ หรือสัญญาว่าจะให้เงิน ทรัพย์สิน หรือประโยชน์อื่นใดไม่ว่าจะโดยตรงหรือ โดยอ้อมแก่ชุมชน สมาคม มูลนิธิ วัด สถานศึกษา สถานสงเคราะห์หรือสถาบันอื่นใดเมื่อ 26 เม.ย. 2562 สุรพลระบุว่าได้เข้ารับทราบข้อกล่าวหาข้างต้นแล้ว โดย กกต.จังหวัดเชียงใหม่แจ้งว่าเหตุที่สำคัญที่สุดคือการไปพูดหาเสียง แต่ในวันดังกล่าวตนไม่ได้พูดหาเสียง ไม่ได้แจกใบปลิวหาเสียง ไม่ได้ใช้รถแห่หาเสียงหรือใส่เสื้อของพรรค ไปทำบุญกับคนขับรถเพียง 2 คนเท่านั้น ดังนั้นจึงขอให้ กกต. กลางทบทวนและให้ความเป็นธรรม รวมถึงขอให้ กกต. ไปสอบถามข้อมูลข้อเท็จจริงกับประชาชนใน อ.จอมทองและอำเภอใกล้เคียง และยังกล่าวว่าไม่เคยใช้เงินซื้อเสียงตลอดกาลเป็น ส.ส. แปดสมัย (และสมัยที่เก้าในการเลือกตั้งครั้งนี้) ดังนั้น คะแนนกว่า 52000 คะแนน มาจากความนิยมของประชาชน ตนขอให้ทุกคนเป็นพยานกับตนด้วย
สุรพล เกียรติไชยากร ส.ส. พรรคเพื่อไทย จ.เชียงใหม่ เดินทางไปร้องเรียนศาลปกครอง ขอให้ทบทวน-ยกเลิก มติ กกต. แจกใบส้มจากมูลเหตุถวายปัจจัยในระหว่างทอดผ้าป่า ยัน บริจาคให้พระ 2000 บาท ไม่ผิด พรป. ส.ส.
สุรพล เกียรติไชยากร,เลือกตั้ง 62,เลือกตั้ง